Amaru yesexdem tutlayt timseraḥt, d tutlayt yettwafahmen d tin netmeslay yall ass, yeskcem-d kra n wawalen atraren am: tayri, annasaf, ilell, anagar, inuqel, nnayeb, cekklen, daɣen yesekcem-d kra n wawalen ur ten-tmeslay ara, neɣ ur tensexdam ara deg tutlayt-neɣ am : amgud, agerwaj, yunag, uzizwu, yillu, ndfen, indekwal, senfufud amaru yesexdem daɣen kra n tenfaliyin icebḥen aṭas asmi id iḥeku ɣef faḍma, imi yenna-d ɣef faḍma:  Faḍma d yiwet n teqcict izeynen ayendin, tin ɣef saḥen akk warrac n taddart, win ara d-tsaḥ yeqḍa-d s zzayed, ulac ul ur nekkat ara fell-as, ulac win iwumi ur tesexreb ara tirga, fell-as yiwen n lqedd n tezdayt n ttmer, tammast d tarqaqt, acebbub d awraɣ am ddheb, taɣenjurt tettquddur d sser, lḥaṣun teḍbeɛ amzun d aḥeddad i tt-iweznen.